text: Nabo: Chokerende at vi ikke kan være i fred i vores ældreboliger
  05 januar 2016 kl. 10.43
  Efter to røveriforsøg i ældreboligerne på Hjortebrovej i Haderslev mandag aften er naboerne i området chokerede. 
  Ældreboligerne, der ligger ved siden af Plejecenter Humletoften på Hjortebrovej i Haderslev, har været plaget af en række indbrud - men det er første gang, at det som tilfældet var mandag aften, at beboerne bliver udsat for trusler og forsøg på røveri.
  - Det er chokerende, at vi ikke kan være i fred, siger pensionist Paul Ravn til TV SYD tirsdag formiddag. Han er nabo til en af de to kvinder, der trods deres alder på 74 og 83 år selv jog tre unge røvere på flugt.
  
  